З далейшай размовы даведаўся, што важным пытаннем тэхналогіі з’яўляецца правільная закладка сянажнай масы ў траншэю. Каб атрымаць якасны сянаж, гаспадарка арыентуецца на чатыры асноўныя пункты: аптымальная вільготнасць травяной масы для нарыхтоўкі сенажу — 45-55%. Пры вільготнасці ніжэй за 40% маса належным чынам не ўтрамбоўваецца, унутры яе застаецца кісларод, пад уздзеяннем якога пачынаецца псаванне корму. Другі пункт — даўжыня рэзкі масы павінна быць не больш 3-4 сантыметраў. Захаванне такога параметра дазваляе належным чынам утрамбоўваць сянажную масу. Трэці — тэмпература масы ўнутры траншэі не павінна перавышаць 35 градусаў. А гэта залежыць і ад якасці трамбавання, якое павінна доўжыцца не менш як 18 гадзін у суткі. Апошні аспект, які ўплывае на якасць корму — працягласць закладкі траншэі. Яна складае тры-чатыры дні.